Kalumpuhan turu "terisolasi" umumé dialami para pasien kang didiagnosis lelara narkolepsi. Udakara 30-50% wong sing didiagnosis narkolepsi ngalami lumpuh turu minangka pratandha tambahan. "Prevalensi" lumpuh turu ing masarakat udakara 6,2%. Umumé wong kang ngalami lumpuh turu iku sawulan pisan utawa sataun pisan. Déné ana 3% wong kang ngalami lumpuh turu ing saben wenginé; kaya sing wis kasebut sadurungé, wong-wong iki didiagnosis RISP. Kalumpuhan turu bisa kedadéyan marang sapa waé, wong lanang utawa wong wadon. Nanging, klompok umur tartamtu bisa luwih gampang kena lumpuh turu. Udakara 36% individu kang ngalami lumpuh turu saka klompok umur 25-44 taun, lan umur rata-rata wong sepisanan ngalami gangguan turu yaiku 14-17 taun.